ЖИЖИГ, ДУНД ҮЙЛДВЭР, ҮЙЛЧИЛГЭЭГ ДЭМЖИХ ТУХАЙ ХУУЛИЙН ТӨСӨЛ, ХАМТ ӨРГӨН МЭДҮҮЛСЭН БУСАД ХУУЛИЙН ТӨСЛҮҮДИЙГ ЧУУЛГАНЫ ХУРАЛДААНААР ХЭЛЭЛЦҮҮЛЭХ БЭЛТГЭЛ ХАНГАХ, САНАЛ, ДҮГНЭЛТИЙН ТӨСӨЛ БОЛОВСРУУЛАХ ҮҮРЭГ БҮХИЙ АЖЛЫН ХЭСГИЙН 2018 ОНЫ 10 ДУГААР САРЫН 03-НЫ ӨДРИЙН ХУРАЛДААНЫ ТОВЧ МЭДЭЭ

Жижиг, дунд үйлдвэр, үйлчилгээг дэмжих тухай хуулийн төсөл, хамт өргөн мэдүүлсэн бусад хуулийн төслүүдийг чуулганы хуралдаанаар хэлэлцүүлэх бэлтгэл хангах, санал, дүгнэлтийн төсөл боловсруулах үүрэг бүхий ажлын хэсэг 2018 оны 10 дугаар сарын 03-ны өдрийн 14.00 цагаас “Г” танхимд хуралдав.

Уг ажлын хэсгийн хуралдааныг УИХ-ын гишүүн Х.Болорчулуун удирдаж, Ж.Ганбаатар, Я.Содбаатар, М.Оюунчимэг, Т.Аюурсайхан, С.Чинзориг нарын гишүүд, Эдийн засгийн байнгын хорооны Ажлын албаны зөвлөх С.Энхцэцэг, референт Г.Баярмаа нар, яамдууд болон холбогдох газрын албан тушаалтанууд оролцлоо.

Ажлын хэсгийн хуралдаанаар Жижиг, дунд үйлдвэр, үйлчилгээг дэмжих тухай хуулийн төсөл, хамт өргөн мэдүүлсэн бусад хуулийн төслүүдийн талаар дэд ажлын хэсгээс бэлтгэсэн зарчмын зөрүүтэй саналын томьёоллыг нэг бүрчлэн ярилцаж, санал хураан шийдэн, Байнгын хорооны хуралдаанаар оруулж хэлэлцүүлэхээр тогтов.

ЭДИЙН ЗАСГИЙН БАЙНГЫН ХОРООНЫ АЖЛЫН

АЛБАНЫ РЕФЕРЕНТ Г.БАЯРМАА